ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
3 พ.ย. 2558

สรุปภาวะตลาดภาคเช้า : SET ทรงตัว – SET ทรงตัว หลังฟื้นตัวขึ้นมาโดดเด่นเมื่อวาน โดยหุ้นที่มีน้ำหนักต่อตลาดเช้านี้ เคลื่อนไหวไม่มาก มีเพียงหุ้นขนาดกลางและเล็กที่มีปัจจัยเด่นเฉพาะตัว เคลื่อนไหวโดดเด่น ส่วนปัจจัยกำหนดทิศทางตลาด ยังไม่มีเข้ามานัก รอผลประชุมครม.บ่ายนี้ สำหรับแผนลดกระบวนการทำงานให้มีความรวดเร็วมากขึ้นในการลงทุนโครงสร้างพื้นฐาน และมาตรการกระตุ้นเอกชนลงทุนผ่าน BOI ทั้งนี้ SET ปิดตลาดภาคเช้าที่ระดับ 1415.25 จุด +1.91 จุด +0.14% ด้วยมูลค่าซื้อขายที่ระดับ 1.9 หมื่นลบ. โดยกลุ่มหลักICT และพลังงาน ปิดบวกเล็กน้อย +0.5% และ +0.3% ตามลำดับ ส่วนแบงก์ ปิดลบเล็กน้อย -0.3% ด้านตลาดภูมิภาคเคลื่อนไหวในแดนบวก
กลยุทธ์ที่แนะนำ :ช่วงบ่าย: แกว่งในช่วง 1410-1420 จุด โดยมีประเด็นผลประชุมครม.ในช่วงบ่าย สร้าง Sentiment เชิงบวกให้กับตลาด อย่างไรก็ตามแนวต้านระดับ 1420-1430 จุด ก็ใช่ว่าจะขึ้นทะลุผ่านได้ง่ายนัก ส่วนภาพรวม SET เรายังมองช่วงการฟื้นตัวนี้ เป็นรอบรีบาวด์จนกว่าจะขึ้นทะลุ 1430 จุดก่อน ส่วนแนวรับระยะสั้นมีที่ 1406-1410 จุด ต่ำกว่าจะเป็นสัญญาณลบ กลยุทธ์ การเก็งกำไร เน้นรอบสั้นๆ หรือเน้นขายลดพอร์ตในช่วงรีบาวด์ ทั้งนี้ หุ้นแนะนำตามสัญญาณเทคนิค ได้แก่ SYNEX (รับ 5.45 ต้าน 5.95 cut 5.20)